Diari Oficial de la Generalitat Valenciana


Sumari del DOGV 1839, del 03-08-1992 (1992/825634)

RESOLUCIÓ de 27 de juliol de 1992, de la Direcció General de Comerç, per la qual autoritza horaris comercials excepcionals.
---------------------------------------------------------------------------------------------------------------------------

### Dades del document

Número de DOGV
:   1839

Data del DOGV
:   03-08-1992

Secció del DOGV
:   ALTRES DISPOSICIONS

Número del document
:   1992/825634


Data del document
:   27-07-1992

Organisme emissor
:   Conselleria d'Indústria, Comerç i Turisme

Tipus de document
:   Resolució

Correcció d'errades

Resolució de 27 de juliol de 1992, de la Direcció General de Comerç, per la qual autoritza horaris comercials excepcionals.  
L'autorització d'horaris comercials excepcionals, d'aplicació general i ús discrecional pel comerç minorista, s'ha anat produint, durant els últims exercicis, seguint uns mateixos esquemes com a resposta a la repetició anual de determinades circumstàncies que són susceptibles de produir desequilibris entre l?oferta i la demanda la subsanació de la qual es pretén mitjançant la modificació del règim habitual d'horaris.  
La reiteració d'aquests patrons ha aconseguit generar l'aparició d'hàbits consuetudinaris, tant per part dels comerciants com dels propis consumidors.  
En aquesta línia es va promulgar la Resolució de 27 de març de 1992, d'aquesta direcció general, per la qual es van atendre les necessitats sorgides per l'acumulació de dies festius durant el període de Setmana Santa-Pasqua.  
Per al que falta de l?exercici comercial en curs, que s'estén fins el 31 de gener de 1993, s'ha promogut el procés oportú de consulta, dirigit a les entitats i organismes representatius dels diferents grups que protagonitzen l'activitat comercial.  
En atenció a les respostes rebudes i en ús de les atribucions conferides per l'article novè de la Llei 8/86, de la Generalitat Valenciana, resolc:  
Primer  
Amb motiu de la campanya de vendes de Nadal i Reis 1992/93, s'autoritza els establiments comercials minoristes perquè sobrepassen les seixanta hores d'obertura setmanal màxima en la forma següent:  
a) Del 14 al 19 de desembre de 1992, fins a un màxim de dotze hores.  
b) Del 21 al 26 de desembre de 1992, fins a un màxim de deu hores.  
c) Del 28 de desembre de 1992 al 2 de gener de 1993, fins a un màxim de deu hores.  
d) Del 4 al 5 de gener de 1993, fins a un màxim de sis hores.  
e) A títol indicatiu, es recomana la distribució equitativa d'aquestes ampliacions entre els dies laborables implicats, a base de retardar el tancament de l?establiment fins a les 22 hores, excepte el dia 5 de gener de 1993, en què es podrà retardar fins a les 24 hores.  
Segon  
Durant el període que falta fins al 31 de gener de 1993, els establiments comercials minoristes podran obrir al públic fins a un màxim de quatre dies festius i fins a un màxim de deu hores diàries en cadascun d'ells, a excepció del dia 3 de gener de 1993, en què es podrà arribar fins a un màxim de dotze hores.  
A tal efecte, s'autoritza l'habilitació comercial dels dies 15 d'agost de 1992, 13, 20 i 27 de desembre de 1992 i 3 de gener de 1993, d'entre els quals hauran d'efectuar la seua elecció els establiments comercials minoristes que decidesquen fer ús de la possibilitat establerta en el paràgraf anterior.  
Tercer  
Per a exercir la possibilitat d'obrir al públic el dia 15 d'agost de 1992, les empreses comercials que ho decidesquen hauran de presentar una relació dels establiments comercials que faran ús d'aquesta habilitació. Aquesta comunicació haurà de tenir entrada, amb anterioritat a aquella data, en el servei territorial de comerç corresponent a la demarcació dels establiments afectats.  
En aquesta comunicació s'haurà de fer també menció expressa de les altres habilitacions de l?exercici que projecta aplicar l?establiment i seleccionar fins a tres dies d'entre les quatre dates restants.  
Els establiments que no presenten cap comunicació referida a l?obertura del dia 15 d'agost s'entendrà que renuncien a la possibilitat d'obrir al públic aquest dia, la qual cosa implica la decisió de limitar la seua capacitat d'opció als altres quatre festius assenyalats.  
Quart  
Amb motiu de la venda en rebaixes que s'inicia al final de la campanya de Nadal-Reis, s'autoritza els establiments comercials minoristes que la practiquen perquè sobrepassen, durant els dies laborables del període comprés entre el 7 i el 17 de gener de 1992, l?horari setmanal bàsic de seixanta hores en un màxim de 18 hores durant el conjunt del període assenyalat.  
Cinquè  
Els establiments comercials minoristes que tinguen concedida, individualment o col·lectiva, autorització per a la pràctica d'un horari excepcional podran acollir-se, igualment, al que estableix aquesta resolució.  
Sisè  
La possibilitat de realitzar els horaris comercials excepcionals establerts per aquesta resolució s'entén que ha de practicar-se sense perjudici i donant estricte compliment a la legislació laboral vigent.  
A tal efecte, la Direcció General de Comerç i els seus serveis territorials traslladaran a la Direcció General de Treball tots els antecedents i informació que resulte necessària per a facilitar-la labor d'aquesta en la seua condició de competent per a entendre en els horaris laborals resultants de l'aplicació dels horaris comercials que s'autoritzen.  
Setè  
Aquesta resolució es publicarà en el Diari Oficial de la Generalitat Valenciana.  
València, 27 de juliol de 1992.   
La Directora General de comerç:   
Isabel Palafox Gámir.